TRUE กุมขมับ! ต้นทุน 4G พุ่ง ฉุดงบ Q2/52 พลิกขาดทุนกว่า 370 ลบ.
TRUE กุมขมับ! ต้นทุน 4G พุ่ง ฉุดงบ Q2/52 พลิกขาดทุนกว่า 370 ลบ. จากปีก่อนมีกำไร 1.39 พันลบ. ขณะที่ 6 เดือนแรกมีกำไรลดลง 46% อยู่ที่ 1.60 พันลบ.จากปีก่อน 2.96 พันลบ.
11 ส.ค. 2559

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 370.74 ล้านบาท หรือขาดทุนสุทธิ 0.01 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 1.39 พันล้านบาท หรือมีกำไรสุทธิ 0.06 บาทต่อหุ้น
ทั้งนี้ผลการดำเนินงานไตรมาสดังกล่าวที่พลิกขาดทุน เนื่องจากกลุ่มทรูมีผลขาดทุนสุทธิส่วนที่เป็นของบริษัทจำนวน 370.7 ล้านบาท เป็นผลจากค่าใช้จ่ายที่เกี่ยวข้องกับการเร่งขยายโครงข่าย 4G และ 2G ให้ครอบคลุมประชากรทั่วประเทศ เพิ่มเติมจากโครงข่าย 3G ที่ครอบคลุมแล้วกว่าร้อยละ 98 ของประชากรไทย รวมถึงค่าตัดจำหน่ายใบอนุญาตใช้คลื่นความถี่ของกลุ่มทรู
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 1.60 พันล้านบาท หรือมีกำไรสุทธิ 0.06 บาทต่อหุ้น ลดลง 46% จากช่วงเดียวกันของปีก่อนที่มีกำไรสุทธิ 2.96 พันล้านบาท หรือมีกำไรสุทธิ 0.12 บาทต่อหุ้น
 